Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel on 14. päivää sodassa, joka alkoi, -
kun Hamasin hallitseman Gazan islamistiterrorijärjestöt -
suorittivat verilöylyn Etelä-Israelissa.
Pohjois-Israelin Kirjat Shmonan kaupungin asukkaat evakuoidaan, -
kun Hizbollahin tekemät iskut ovat yltyneet.
Iranin kätyrit ovat tehneet useita iskuja USA:n tukikohtiin Lähi-idässä.
Sotilaita on haavoittunut.
Israel on 14. päivää sodassa, joka alkoi, -
kun Hamasin hallitseman Gazan islamistiset terrorijärjestöt -
toteuttivat verilöylyn Etelä-Israelin siviiliyhteisöissä.
Surmansa sai yli 1 400 ihmistä, pää- asiassa siviilejä. Yli 3 500 haavoittui.
Puolustusvoimat (IDF) -
on tehnyt yhteistyössä turvallisuuspalvelun kanssa -
laajoja ilma- ja tykistöiskuja Gazan terrori-infrastruktuuriin.
Iskuilla valmistellaan maahyökkäystä.
Pääministeri Benjamin Netanjahu vieraili Golani-prikaatin luona, -
joka on operoinut Gazan rintamalla Hamasin ja sen terroristiliittolaisten -
7. lokakuuta toteuttamasta verilöylystä lähtien.
Israelin puolustusministeri Joav Gallant -
kertoi Israelin parlamentin ulkoasiain- ja puolustuskomitealle -
sodan tavoitteista ja toimintaohjeista, kuten Israelin laki edellyttää.
Lokakuun 7. päivän tapahtumat synnyttivät -
monilta eri kanteilta katsottuna uuden tilanteen alueelle ja Lähi-itään.
Haluan selittää, mitä tällä tarkoitan.
Hamas kuvitteli, että 7.10. olisi symbolinen päivä, -
jolloin se voisi julistautua suureksi voittajaksi -
ja keikauttaa samalla alueellista voimatasapainoa 180 astetta.
7. lokakuuta tulee kuitenkin muistaa päivänä, -
jolloin käynnistyi prosessi Hamasin tuhoamiseksi totaalisesti.
Ei yhtään sen vähempää. Toimintamallimme muuttuu, -
ja jokaiselle, joka haluaa kuulla, selitämme, mitä se tarkoittaa.
Me tuhoamme jokaisen, joka murhaa israelilaisia lapsia ja vanhuksia -
tai vie naisiamme vankeuteen ja raiskaa heitä. Ei yhtään vähempää.
Siksi tämä sota on välttämätön. Meillä ei ole vaihtoehtoa.
Meillä ei ole muuta vaihtoehtoa, koska emme voi elää täällä ilman pelotetta.
Kaikki ymmärtävät, että Israeliin kohdistuneen -
barbaarisen hyökkäyksen hinta on ollut liian kallis.
Ministeri Gallant antoi tarkempaa tietoa sodan tulevista vaiheista.
Sodassa tulee olemaan kolme vaihetta.
Ensimmäisessä vaiheessa tuhoamme Hamas-järjestön -
sekä sen sotilaallisen ja hallinnollisen infrastruktuurin.
Ensimmäinen vaihe ei tule olemaan helppo. Sillä on hintansa.
IDF tarvitsee kaikkien israelilaisten tuen tavoitteen saavuttamiseksi.
Toinen vaihe tulee olemaan pidempi.
Tavoitteena on järjestelmän vakauttaminen.
Lopullisena tavoitteena on -
turvallisuusjärjestelmän kokonaisvaltainen muutos, -
minkä jälkeen meillä on täysi toimintavapaus -
eikä Gaza aiheuta enää minkäänlaista uhkaa.
Tämä tulee valitettavasti viemään aikaa.
Ulkoasiain- ja puolustuskomitea käsittelee Israelin turvallisuusasioita.
Komitean ja turvallisuuskabinetin jäsenten -
on tavattava sodan aikana säännöllisesti. Vaatimus perustuu -
Israelin parlamentaarisen demokratian lainsäädäntöön.
Käytössänne on kaikki se aika, -
jota sodan tavoitteiden saavuttaminen vaatii. Tavoitteet ovat -
Hamasin tuhoaminen, rauhan palauttaminen maahan -
sekä panttivankien vapauttaminen.
Samalla kun Israel valmistautuu maahyökkäykseen Gazaan, -
Iranin libanonilaiskätyri Hizbollah on tehnyt iskuja Israelin pohjoisrajalla.
IDF on vastannut iskuilla Hizbollahin infrastruktuuriin ja terroristeihin.
Israelin puolustusministeriön -
kansallinen hätätilanteiden hallintoviranomainen ohjeisti -
Pohjois-Israelin Kirjat Shmonan kaupunkia evakuoimaan asukkaat -
valtion tukemiin majoituksiin muualle Israeliin.
Päätöksen ajoituksesta ei annettu tarkempaa tietoa.
Puolustusministeri Joav Gallant -
antoi hyväksyntänsä evakuointipäätöksen toimeenpanolle.
Iranin välikäsi, Jemenin huthien johtama Ansar-Allah -
laukaisi alueeltaan risteilyohjuksia.
USS Carney -ohjushävittäjä torjui onnistuneesti kaikki ohjukset.
Pohjoisella Punaisellamerellä operoiva USS Carney -ohjushävittäjä -
ampui tänään alas kolme risteilyohjusta sekä useita lennokkeja.
Hyökkäyksen takana olivat Jemenin huthijoukot.
Tämä toiminta oli osoitus Lähi-itään rakentamastamme -
integroidusta ilma- ja ohjuspuolustuksesta, -
jota olemme aina tarvittaessa valmiit käyttämään -
suojellaksemme kumppaneitamme ja etujamme alueella.
USA:n sotilaita ei loukkaantunut tapauksessa -
eikä ilmeisesti myöskään siviilejä. Emme voi vielä varmuudella sanoa, -
mihin ohjukset ja lennokit oli tähdätty, -
mutta ne laukaistiin Jemenistä pohjoiseen Punaistamerta pitkin -
mahdollisesti kohti Israelia.
Yhdysvaltalainen turvallisuus- viranomainen vahvisti TV7:lle, -
että Israelia kohti ammuttujen risteilyohjusten lisäksi -
huthit laukaisivat samalla myös -
itsemurhalennokkeja USS Carney -alusta kohti.
Iranin kätyrit ovat lisäksi tehneet Iranin käskystä iskuja -
Yhdysvaltain johtaman liittouman tukikohtiin Syyriassa ja Irakissa.
Iskuissa on haavoittunut yhdysvaltalaissotilaita.
Valitettavasti yksi Irakissa palvellut amerikkalainen urakoitsija kuoli -
yhden iskutilanteen aikana.
Kahden lennokin kohteena oli Al-Tanfin varuskunta Syyriassa.
USA:n ja liittouman joukot tuhosivat toisen lennokin.
Toinen osui tukikohtaan aiheuttaen lieviä vammoja liittouman sotilaille.
Samana aamuna myös Irakissa ennakkovaroitusjärjestelmät -
varoittivat Al Assadin lentotukikohtaa mahdollisesta uhasta.
Henkilökunta hakeutui suojaan. Vaikka iskua ei tapahtunut, -
valitettavasti yksi yhdysvaltalainen siviiliurakoitsija -
sai sydänkohtauksen suojautumisen aikana ja menehtyi pian sen jälkeen.
Syvimmät osanottomme ja surunvalittelumme lähiomaisille.
17. lokakuuta USA:n joukot torjuivat kolme lennokkia -
USA:n ja liittouman tukikohtien lähellä Irakissa.
Länsi-Irakissa sijaitsevassa Al Assadin lentotukikohdassa -
USA:n joukot tuhosivat yhden lennokin ja vahingoittivat toista.
Sotilaat saivat lieviä vammoja. Pohjois-Irakissa USA:n joukot -
tuhosivat lennokin lähellä Bashurin lentotukikohtaa.
Tapaus ei aiheuttanut vammoja tai vahinkoja.
En aio ennustaa mahdollisia vastatoimiamme.
Mutta puolustamme kaikin tarvittavin keinoin -
USA:n ja liittouman joukkoja kaikilta uhilta.
Päätämme itse mahdollisten vastatoimien ajankohdasta ja tavasta.
Kenraali Ryder mainitsi, että puolustusministeri Austin -
on keskustellut puhelimitse useiden Lähi-idän kollegoidensa kanssa.
Yhdysvallat yrittää estää vihollisuuksia leviämästä laajemmalle.
Puolustusministeri Austin on ollut aktiivisesti yhteydessä -
virkaveljiinsä ja johtajiin Lähi-idässä. Tänään hän keskusteli puhelimitse -
Arabiemiraattien presidentin, sheikki Mohammed bin Zayedin, -
Qatarin sheikki Tamimin -
sekä saudipuolustusministeri Khalid bin Salman Al Saudin kanssa.
Ministeri Austin keskusteli myös -
Israelin puolustusministeri Joav Gallantin kanssa hetki sitten.
Puheluiden aikana hän vahvisti -
Yhdysvaltain tuen Israelin oikeudelle puolustautua terrori-iskuilta.
Lisäksi hän korosti tarvetta suojella viattomia siviilejä -
― sekä palestiinalaisia että israelilaisia.
Hän varoitti, että minkään maan tai ryhmän ei kannata -
yrittää laajentaa konfliktia Israelin tilanteen varjolla.
Tavoitteemme on estää Israelin ja Hamasin konfliktia -
leviämästä muualle Lähi-itään. Mutta olemme valmiit -
suojelemaan ja puolustamaan kumppaneitamme ja etujamme.
Bidenin hallinto nimesi Qatarin -
merkittäväksi Naton ulkopuoliseksi liittolaiseksi 31.1.2022.
Puolustusministeri Austinin puhelu qatarilaiskollegalleen osuu hetkeen, -
jossa Qatar isännöi Hamasin johtoa Dohassa. Lisäksi Qatar levittää -
hallintonsa äänitorven eli Al-Jazeeran välityksellä valheellista tietoa -
Hamasin ja Gazan muiden terroriryhmien tueksi.
Israelin hallitus päätti tästä syystä ulkoministeriön suosituksesta -
kieltää Al-Jazeeran toiminnan Israelissa.
Yhdysvaltain presidentti Joe Biden -
edistää historiallista 14,3 miljardin dollarin apupakettia Israelille.
Rahoitus on osa suurempaa pakettia, johon kuuluu myös tuki Ukrainalle -
sekä muita USA:n kansainväliseen turvallisuusagendaan liittyviä asioita.
Olemme historian taitekohdassa: tänään tekemämme päätökset -
määrittävät tulevaisuuden seuraaviksi vuosikymmeniksi.
Bidenin hallinnon pyytämä rahoitus sisältää myös Hamasin hallitseman -
Gazan väestölle tarkoitetun humanitaarisen tukipaketin.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua -
ja haluat auttaa lahjoitusten varassa toimivan TV7:n kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka: shalom Jerusalemista.
Suomennos: Sirpa Kaukonen